અમેરિકાએ શરૂ કરેલ ટ્રેડ વૉર હવે વિશ્વના અન્ય વિકાસશીલ દેશો તરફ ફેલાયું છે. તેની સાથે વિકસતા દેશો પણ જોડાયા છે. અમેરિકા શક્તિશાળી દેશ છે, હવે તેની સાથે બીજા દેશોને પણ ખેંચાવું પડ્યું છે. ટ્રેડ વૉર ભયાનક છે પણ અમેરિકાના પ્રેસિડેન્ટ ડોનાલ્ડ ટ્ર્મ્પની ‘નેશન ફર્સ્ટ’ની નીતિથી ટ્રેડ વૉર ઉભુ થયું છે. અમેરિકાના રોકાણકારોએ ચીન અને ભારતના બજારોમાંથી નાણા પાછા ખેંચવાનું ચાલુ કરી દીધું છે. સાથે અમેરિકાની કંપનીઓએ પણ અમેરિકનને જ નોકરી આપવાનો ચીલો શરૂ કર્યો છે. ચીન અને અમેરિકા વચ્ચે શરૂ થયેલ ટ્રેડ વૉર વધુ આકરું બન્યું છે. પણ તેમાં ચીનની ઈકોનોમીને વધુ સહન કરવાનું આવશે. તેમ છતાં ચીન અમેરિકા સામે બાથ ભીડી રહ્યું છે. અમેરિકા અને ચીન વચ્ચે આમ તો સામાન્ય રીતે શીત યુદ્ધના મંડાણ થયા હોય તેમ જ દેખાઈ રહ્યું છે. ચીન વિશ્વમાં અમેરિકાને સૌથી મોટો શક્તિશાળી દેશના રુપમાં જોવા નથી માંગતો, જેને કારણે જ ચીને અમેરિકા સામે બરાબર ભાથ ભીડી છે. પણ તેમાં બીજા દેશો પર પણ તેની ગંભીર અસરો પડશે તે નક્કી છે. આર્થિક જગતના નિષ્ણાતોનો મત છે કે બન્ને દેશોએ એકબીજાની સાથે મળીને આર્થિક પ્રગતિ કરવાની જરૂર છે નહી કે ટ્રેડ વૉર કરવાની. ટ્રેડ વૉરથી બન્ને દેશો વચ્ચે વેરના બીજ વધુ રોપાયા છે. જેમ કે અમેરિકા અને રશિયા વચ્ચે વર્ષોથી શીત યુદ્ધ ચાલે છે, તે જ રીતે હવે અમેરિકા-ચીન વચ્ચે શીત યુદ્ધ શરૂ થશે.